pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท เตรียมรถบรรทุกน้ำรับมือฤดูแล้ง พร้อมกำชับให้หน่วยงานในพื้นที่ตรวจสอบถนนบริเวณคันคลองอย่างต่อเนื่อง
วันจันทร์ที่ 8 พฤษภาคม 2566
กรมทางหลวงชนบท เตรียมรถบรรทุกน้ํารับมือฤดูแล้ง พร้อมกําชับให้หน่วยงานในพื้นที่ตรวจสอบถนนบริเวณคันคลองอย่างต่อเนื่อง
เพื่อบรรเทาความเดือดร้อนและให้ความช่วยเหลือประชาชนอย่างทันท่วงที
กรมทางหลวงชนบท (ทช.) กระทรวงคมนาคม รับมือฤดูแล้ง สั่งการหน่วยงานในสังกัด ประกอบด้วย สํานักงานทางหลวงชนบท แขวงทางหลวงชนบท และหมวดบํารุงทางหลวงชนบททุกพื้นที่ เตรียมความพร้อมให้ความช่วยเหลือประชาชนที่ประสบภัยแล้ง โดยประสานข้อมูลกับจังหวัดหากพื้นที่ใดต้องการความช่วยเหลือ หน่วยงานของ ทช. พร้อมสนับสนุนรถบรรทุกน้ําและเจ้าหน้าที่ เพื่อแจกจ่ายน้ําแก่ประชาชนที่ประสบภัยทันที รวมทั้งได้กําชับให้ทุกหน่วยงานติดป้ายประชาสัมพันธ์บริเวณหน้าสํานักงานและรถบรรทุกน้ําเพื่อให้ประชาชนได้รับทราบ นอกจากนี้ ได้มอบหมายให้หน่วยงานในพื้นที่ตรวจสอบคันคลอง เขื่อนป้องกันตลิ่ง ถนนที่เชื่อมต่อกับทางน้ําในพื้นที่ที่อาจจะเกิดการทรุดตัวเนื่องจากระดับน้ําลดลงต่ํากว่าปกติ และเตรียมพร้อมรับมือพื้นที่เสี่ยงต่อการทรุดตัว เพื่อความสะดวกปลอดภัยในการเดินทางของประชาชน โดยแบ่งการรับมือออกเป็น 3 ระยะ ดังนี้
- ช่วงก่อนเกิดเหตุการณ์ ให้ทุกหน่วยตรวจสอบพื้นที่หรือสายทางที่มีความเสี่ยงต่อการทรุดตัว โดยจัดชุดลาดตระเวนสํารวจพื้นที่ที่มีความเสี่ยงต่อการทรุดตัวและประเมินความเสียหายเบื้องต้น ในกรณีที่ความเสียหายอยู่ในระดับไม่รุนแรง ให้หน่วยงานที่รับผิดชอบดําเนินการแก้ไขทันที เพื่อเป็นการลดผลกระทบต่อประชาชน และติดตั้งป้ายเตือน เพื่อความปลอดภัยของประชาชนที่สัญจรไปมาบริเวณถนนเลียบคันคลองที่มีความเสี่ยง เนื่องจากการเปลี่ยนแปลงของระดับน้ําอาจทําให้ถนนเกิดการทรุดตัวและพังทลายอย่างฉับพลัน รวมถึงควบคุม ป้องกันรถบรรทุกน้ําหนักเกินกว่ากฎหมายกําหนดใช้เส้นทางที่มีความเสี่ยงต่อการทรุดตัว เนื่องจากจะสร้างความเสียหายให้แก่โครงสร้างทาง ส่งผลให้ถนนและสะพานเกิดการชํารุดเสียหาย มีอายุการใช้งานสั้นกว่าที่กําหนด
- ระหว่างเกิดเหตุการณ์ เมื่อถนนเลียบคันคลองชลประทานในความรับผิดชอบเกิดการทรุดตัว จะต้องรายงานสถานการณ์ให้ผู้บังคับบัญชาทราบและติดตามสถานการณ์การแก้ไขปัญหาที่เกิดขึ้น จนกว่าจะดําเนินการปรับปรุงให้ประชาชนสามารถใช้เส้นทางได้อย่างสะดวกปลอดภัย พร้อมติดตั้งป้ายเตือน ป้ายห้ามรถบรรทุกทุกชนิดผ่าน ติดตั้งสัญญาณไฟเตือนในเวลากลางคืน ทั้งนี้ การติดตั้งป้ายเตือนจะต้องวางครอบคลุมพื้นที่ที่ได้รับความเสียหาย และตําแหน่งของการวางนั้นจะต้องให้ผู้ใช้เส้นทางสามารถมองเห็นได้อย่างชัดเจน มีระยะการมองเห็นปลอดภัย และเร่งนําเครื่องจักรเข้าดําเนินการแก้ไขเบื้องต้นเร่งด่วนเพื่อควบคุมความเสียหายให้อยู่ในวงจํากัด ไม่ให้ลุกลามเป็นปัญหาใหญ่
- หลังเกิดเหตุการณ์ หน่วยงานที่รับผิดชอบตรวจสอบพื้นที่ที่เกิดความเสียหายอย่างละเอียดและประเมินความเสียหาย หาวิธีการแก้ไขอย่างถูกต้อง เหมาะสมกับลักษณะความเสียหายที่เกิดขึ้น หลังจากนั้น จะดําเนินการสํารวจ ออกแบบ ประมาณราคา เพื่อจัดทําแผนของบประมาณฟื้นฟู ซึ่งเมื่อได้รับการสนับสนุนงบประมาณแล้ว จะดําเนินการซ่อมแซมหรือฟื้นฟูถนนที่ได้รับความเสียหายให้กลับคืนสู่สภาพเดิมหรือดีกว่าเดิม เป็นการยกระดับประสิทธิภาพในการเดินทางให้ประชาชนอย่างยั่งยืนต่อไป
อย่างไรก็ตาม ทช. ขอให้ระมัดระวังในการเดินทางและขอความร่วมมือจากประชาชนที่อาศัยอยู่บริเวณคันคลองชลประทาน ช่วยกันสอดส่องดูแลถนน หากพบว่ามีการแตกร้าวตามไหล่ทาง มีความเสี่ยงที่ถนนอาจจะทรุดตัวได้ สามารถแจ้งเหตุและขอความช่วยเหลือได้ที่สายด่วน ทช. โทร. 1146 หรือแขวงทางหลวงชนบทในพื้นที่ เพื่อดําเนินการให้ความช่วยเหลืออย่างเร่งด่วนต่อไป
รัฐบาลไทย-ข่าวทำเนียบรัฐบาล-กรมการขนส่งทางราง สร้างแรงบันดาลใจในการเดินทางให้น้องๆ บ้านมหาเมฆ พาขึ้นรถไฟฟ้าสายสีเหลืองก่อนใคร
วันจันทร์ที่ 8 พฤษภาคม 2566
กรมการขนส่งทางราง สร้างแรงบันดาลใจในการเดินทางให้น้องๆ บ้านมหาเมฆ พาขึ้นรถไฟฟ้าสายสีเหลืองก่อนใคร
....
วันนี้ (8 พ.ค. 66) ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ ขร. ร่วมกับการรถไฟฟ้าขนส่งมวลชนแห่งประเทศไทย (รฟม.) และมหาวิทยาลัยมหิดล จัดกิจกรรม “เรียน รู้ รักษ์ ราง” ซึ่งกิจกรรมนี้จะเป็นการพาน้องๆ จากสถานสงเคราะห์เด็กชายบ้านมหาเมฆได้มาทําความรู้จักกับระบบขนส่งมวลชนในประเทศไทย โดยเฉพาะระบบขนส่งทางราง รวมถึง ระบบการทํางานต่างๆ ของรถไฟฟ้า ผ่านการศึกษาดูงานในโครงการรถไฟฟ้าสายสีเหลือง ที่ปัจจุบันอยู่ระหว่างดําเนินการทดสอบ เพื่อที่จะเปิดให้มาใช้บริการในเร็ววันนี้
ดร.พิเชฐฯ กล่าวว่า การดําเนินโครงการรถไฟฟ้าสายสีเหลือง และโครงการการรถไฟฟ้าสายสีต่างๆ ที่เกิดขึ้นในปัจจุบันนี้ เป็นการดําเนินการเพื่อให้คนรุ่นหลังได้มีการเดินทางที่สะดวก รวดเร็ว ปลอดภัย รวมทั้ง เพื่อเป็นการลดการปล่อยก๊าซคาร์บอนไดออกไซด์ ที่เป็นตัวการสําคัญในการทําให้อากาศร้อนขึ้น ซึ่งการที่ ขร. รฟม. และม. มหิดล พาน้องๆ จากบ้านมหาเมฆ มาศึกษาดูงานในครั้งนี้ จะเป็นการสร้างความรู้และความเข้าใจในการดําเนินงานของระบบขนส่งทางราง รวมถึงสร้างแรงบันดาลใจและความสําคัญของการเดินทางด้วยระบบขนส่งทางราง ผ่านการบรรยายจากผู้เชี่ยวชาญนอกจากการพาน้องๆ บ้านมหาเมฆมารับฟังการบรรยายโครงการรถไฟฟ้าสายสีเหลืองแล้วนั้น ได้มีการพาไปเยี่ยมชมศูนย์ควบคุมการเดินรถ ศูนย์ซ่อมบํารุง เพื่อให้ทราบถึงระบบการทํางานต่างๆ ของรถไฟฟ้าที่ให้บริการและกําลังจะให้บริการในอนาคต และเพื่อเป็นการสร้างแรงบันดาลใจในการตระหนักถึงความสําคัญของรถไฟฟ้าแท้จริง จึงได้มีการพาให้น้องๆ ทดลองใช้บริการรถไฟฟ้าสายสีเหลือง ซึ่งเป็นรถไฟฟ้ารางเดี่ยว หรือที่เรียกกันว่า Monorail สายแรกของประเทศไทย ซึ่งหวังเป็นอย่างยิ่งว่าน้องๆ จะนําประสบการณ์ที่ได้สัมผัสจากการเดินทางด้วยรถไฟฟ้าในครั้งนี้ ไปบอกเล่าให้ผู้คนรอบข้างได้รับทราบถึงข้อดีของการเดินทางด้วยระบบขนส่งทางราง และหันมาเลือกการเดินทางด้วยระบบขนส่งทางรางมากยิ่งขึ้นต่อไปในอนาคต
ทั้งนี้ ขร. ยังนําอุปกรณ์กีฬา มามอบให้บ้านเด็กสงเคราะห์มหาเมฆ เพื่อเป็นกําลังใจ และเป็นแรงสนับสนุนให้เด็กมีกิจกรรมสันทนาการ ในการใช้เวลาว่างให้เป็นประโยชน์ ห่างไกลยาเสพติด
รัฐบาลไทย-ข่าวทำเนียบรัฐบาล-บขส. จัดรถโดยสารวันละ 3,500 เที่ยว รองรับผู้โดยสารวันละ 35,000 คน ให้บริการประชาชนเดินทางช่วงการเลือกตั้ง 2566 พร้อมบูรณาการร่วมกับหน่วยงานที่เกี่ยวข้องอำนวยความสะดวก เดินทางด้วยคว
วันจันทร์ที่ 8 พฤษภาคม 2566
บขส. จัดรถโดยสารวันละ 3,500 เที่ยว รองรับผู้โดยสารวันละ 35,000 คน ให้บริการประชาชนเดินทางช่วงการเลือกตั้ง 2566 พร้อมบูรณาการร่วมกับหน่วยงานที่เกี่ยวข้องอํานวยความสะดวก เดินทางด้วยคว
....
ดร.สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า บขส. ได้ประชุมแผนปฏิบัติการเดินรถรองรับการเดินทางช่วงการเลือกตั้ง 2566 ร่วมกับผู้แทนจากกรมการขนส่งทางบก (ขบ.) การรถไฟ แห่งประเทศไทย (รฟท.) องค์การขนส่งมวลชนกรุงเทพ (ขสมก.) และสถานีตํารวจนครบาลบางซื่อ เพื่อเตรียมความพร้อมอํานวยความสะดวกประชาชนเดินทางกลับไปใช้สิทธิ์เลือกตั้งในวันที่ 14 พฤษภาคม 2566 ทั้งนี้ บขส. ได้คาดการณ์ว่าผู้โดยสารจะทยอยเดินทางออกจากกรุงเทพฯ ไปยังจังหวัดต่าง ๆ ทั่วทุกภูมิภาค ตั้งแต่วันที่ 11 - 12 พฤษภาคม 2566
เฉลี่ยวันละ 35,000 คน ใช้รถโดยสาร (รถ บขส., รถร่วม, รถตู้) เฉลี่ยวันละ 3,500 เที่ยว และในเที่ยวกลับ วันที่ 15 พฤษภาคม 2566 คาดว่ามีผู้โดยสารเดินทาง เฉลี่ยวันละ 35,000 คน ใช้รถโดยสารประมาณ 3,500 เที่ยว นอกจากนี้ เพื่อป้องกันผู้โดยสารตกค้าง บขส. ได้ขอความร่วมมือผู้ประกอบการนํารถโดยสารไม่ประจําทาง (รถทะเบียน 30) มาจัดเสริมในเส้นทางต่าง ๆ ประมาณ 300 คัน ซึ่ง ผู้โดยสารที่ประสงค์เดินทางในช่วงเวลาดังกล่าว สามารถจองตั๋วโดยสารผ่านช่องทางต่าง ๆ อาทิ Application : E-ticket, Website บขส. : https://tcl99web.transport.co.th , ตัวแทนจําหน่ายตั๋ว และช่องจําหน่ายตั๋ว บขส. ณ สถานีเดินรถทั่วประเทศ สอบถามข้อมูล บขส. ได้ที่ Call Center 1490
กรรมการผู้จัดการใหญ่ บขส. กล่าวด้วยว่า เพื่อยกระดับความปลอดภัยให้เป็นไปตามนโยบายของกระทรวงคมนาคม ในการดูแลประชาชนให้ได้รับความสะดวกและปลอดภัย บขส. ได้ขอความร่วมมือจากกรมการขนส่งทางบก,เจ้าหน้าที่ตํารวจ สน.บางซื่อ ช่วยลงพื้นที่ตรวจสอบความปลอดภัย และกวดขันไม่ให้มีการมาตั้งวินผิดกฎหมาย บริเวณโดยรอบสถานีขนส่งฯ เพื่อป้องกันไม่ให้มีกลุ่มมิจฉาชีพมาหลอกลวงผู้โดยสาร และป้องกันปัญหาการจราจรที่ติดขัดในชั่วโมงเร่งด่วน นอกจากนี้ได้ขอใช้พื้นที่สถานีกลางกรุงเทพอภิวัฒน์ของการรถไฟแห่งประเทศไทย เป็นจุดกลับรถและสํารองวิน พร้อมขอความร่วมมือ ขสมก. และผู้ประกอบการรถแท็กซี่ นํารถโดยสารมาอํานวยความสะดวกรับ-ส่งผู้โดยสารในเที่ยวกลับ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร)ด้านความปลอดภัย ได้เน้นย้ําให้มีการเตรียมความพร้อมของรถโดยสารก่อนการเดินทาง โดยตรวจเช็ครถโดยสารให้อยู่ในสภาพพร้อมใช้งาน ควบคุมความเร็วบนรถโดยสาร ไม่เกิน 90 กิโลเมตร/ชั่วโมง จัดพนักงานขับรถ 2 คนในเส้นทางสายยาวที่ใช้เวลาเดินทางเกิน 4 ชั่วโมง พนักงานขับรถต้องปลอดแอลกอฮอล์และสารเสพติด และให้ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) รวมทั้งใช้มาตรการ 4 พร้อม คือ สถานีพร้อม, พนักงานพร้อม, รถโดยสารพร้อม และการบริการพร้อม ในการอํานวยความสะดวกผู้โดยสาร
รัฐบาลไทย-ข่าวทำเนียบรัฐบาล-​PM instructs Ministry of Education and Ministry of Public Health to lay down COVID-19 prevention guideline for schools
วันจันทร์ที่ 8 พฤษภาคม 2566
08/05/2566
​PM instructs Ministry of Education and Ministry of Public Health to lay down COVID-19 prevention guideline for schools
​PM instructs Ministry of Education and Ministry of Public Health to lay down COVID-19 prevention guideline for schools
May 8, 2023, Deputy Government Spokesperson Traisuree Taisaranakul disclosed that as the opening of new school term is imminent, Prime Minister and Defense Minister Gen. Prayut Chan-o-cha has instructed Ministry of Education and Ministry of Public Health to work together in laying down guideline for prevention of the spread of COVID-19 and other respiratory diseases, such as influenza. This is due to the remarkable increase of COVID-19 infected cases following the Songkran holidays, coupling with the country’s entering into the rainy season.
With the COVID-19 measures being eased and normalization of people’s way of living, it is important to set a clear healthcare guideline for education institutes, i.e., screening procedure, school quarantine of sick children, provision of alcohols and washing stations in schools, and ensuring hygiene of school equipment and classrooms, etc. The Prime Minister also urged the parents to take their children to receive a booster dose of vaccine, and instructed Ministry of Education and Ministry of Public Health to implement the guideline at schools across the country to ensure efficient administration and management of the situation.
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ปลื้มผลงาน 4 นักกอล์ฟหญิงทีมไทย “โปรจีน” “โปรเหมียว” “โปรโม” และ “โปรเม” ครองแชมป์ในการแข่งขันกอล์ฟหญิง LPGA Hanwha LIFEPLUS International Crown 2023
วันจันทร์ที่ 8 พฤษภาคม 2566
08/05/2566
โฆษกรัฐบาลเผยนายกฯ ปลื้มผลงาน 4 นักกอล์ฟหญิงทีมไทย “โปรจีน” “โปรเหมียว” “โปรโม” และ “โปรเม” ครองแชมป์ในการแข่งขันกอล์ฟหญิง LPGA Hanwha LIFEPLUS International Crown 2023
โฆษกรัฐบาลเผยนายกฯ ปลื้มผลงาน 4 นักกอล์ฟหญิงทีมไทย “โปรจีน” “โปรเหมียว” “โปรโม” และ “โปรเม” ครองแชมป์ในการแข่งขันกอล์ฟหญิง LPGA Hanwha LIFEPLUS International Crown 2023
วันนี้ (วันที่ 8 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมนักกีฬากอล์ฟหญิงไทยที่เอาชนะได้รับแชมป์ในการแข่งขันกอล์ฟหญิง LPGA Hanwha LIFEPLUS International Crown 2023 ณ TPC Harding Park San Francisco สหรัฐอเมริกา
โฆษกประจําสํานักนายกรัฐมนตรีเปิดเผยว่า ในรายการนี้ให้สิทธิชาติที่มีนักกอล์ฟอันดับโลกสูงที่สุด 8 ชาติ เข้าร่วม ซึ่งประเทศไทยเป็นหนึ่งในผู้เข้าร่วม และมีนักกีฬากอล์ฟหญิงไทยทั้ง 4 คน ได้แก่ “โปรจีน” อาฒยา ฐิติกุล “โปรเหมียว” ปภังกร ธวัชธนกิจ “โปรโม” โมรียา จุฑานุกาล และ “โปรเม” เอรียา จุฑานุกาล ทําผลงานได้ดีเยี่ยมสร้างชื่อเสียงให้ประเทศในรายการการแข่งขันกอล์ฟหญิง LPGA Hanwha LIFEPLUS International Crown 2023 ซึ่งจัดขึ้นระหว่างวันที่ 4 - 7 พฤษภาคม 2566 ณ TPC Harding Park San Francisco สหรัฐอเมริกา
ในรอบชิงชนะเลิศ ทีมไทยทําคะแนนได้อย่างเหนือชั้น โปรเหมียวซึ่งออกรอบเป็นคู่สอง เก็บแต้มแรกให้ทีมก่อนด้วยชัยชนะเหนือฮันนาห์ กรีน จากนั้น โปรจีนเอาชนะสเตฟานี่ คีเรียคู ถือเป็นแต้มที่ยืนยันการครองแชมป์ของไทย ส่วนคู่สุดท้ายในประเภทโฟร์ซั่ม โปรโม-โปรเม เอาชนะมินจี ลี กับซาราห์ เคมป์ ช่วยให้ไทยชนะได้อย่างเด็ดขาด 3-0 คะแนน คว้าแชมป์ไปครองเป็นครั้งแรกจากการเข้าร่วมรายการ International Crown ซึ่งนอกจากนี้ โปรเมยังคว้ารางวัลผู้เล่นทรงคุณค่า (เอ็มวีพี) จากฟอร์มอันยอดเยี่ยมตลอดทัวร์นาเมนต์ด้วย
“นายกรัฐมนตรีชื่นชมผลงานของนักกอล์ฟหญิงทุกคน ปลื้มใจที่นักกีฬาไทยแสดงศักยภาพในการแข่งขันสําคัญระหว่างประเทศอย่างต่อเนื่อง ขอบคุณที่ทําให้แฟนกีฬาชาวไทยมีความสุข เชื่อมั่นว่าศักยภาพและประสบการณ์ของนักกีฬาไทยจะทําให้อนาคตกีฬากอล์ฟไทยสดใส ทําให้ไทยเป็นประเทศที่น่าจับตามองในเวทีการแข่งขันระดับโลก” นายอนุชาฯ กล่าว
ซึ่งภายหลังรับเหรียญรางวัลโปรเหมียวเป็นตัวแทนกล่าวว่า ขอบคุณกําลังใจจากแฟนกีฬาชาวไทย ขอบคุณผู้ร่วมแข่งขันในทีมทุกคนที่สนับสนุน เชื่อในกันและกัน ขอบคุณผู้ปกครอง โค้ช และผู้มีส่วนเกี่ยวข้องทุกคน ภูมิใจที่เอาชนะการแข่งขันครั้งนี้เพื่อประเทศไทยเป็นครั้งแรก และหวังว่าจะเป็นแรงบันดาลใจให้เด็กไทย รวมทั้งเชื่อว่ากีฬากอล์ฟไทยยังไปได้อีกไกลในอนาคต
รัฐบาลไทย-ข่าวทำเนียบรัฐบาล-เปิดข้อมูล 5 สินค้าไทย ครองใจตลาดโลก ปี 2565
วันจันทร์ที่ 8 พฤษภาคม 2566
เปิดข้อมูล 5 สินค้าไทย ครองใจตลาดโลก ปี 2565
....
สํานักงานนโยบายและยุทธศาสตร์การค้า กระทรวงพาณิชย์ เผยรายงานการวิเคราะห์สินค้าไทย 5 อย่างที่ติดอันดับ 1 ในการครองส่วนแบ่งการค้าในตลาดโลก ประจําปี 2565 และมีมูลค่าการส่งออกและส่วนแบ่งในตลาดโลกเพิ่มขึ้นอย่างต่อเนื่อง จาก Global Demand Dashboard ผ่านเว็บไซต์คิดค้http://xn--g4c.com/ได้แก่
.
- ทุเรียนสด มูลค่าการส่งออก 3,219.42 ล้านดอลลาร์สหรัฐ มีส่วนแบ่งในตลาดโลก 93.3% โดยตลาดส่งออกหลักของไทย ได้แก่ จีน ฮ่องกง และไต้หวัน ตามลําดับ
- มันสําปะหลัง มูลค่าการส่งออก 1,523.80 ล้านดอลลาร์สหรัฐ มีส่วนแบ่งในตลาดโลก 46.5% โดยตลาดส่งออกหลักของไทยคือ จีน ซึ่งคิดเป็น 98.6% ของมูลค่าส่งออกไทยทั้งหมด
- ถุงยางอนามัย มูลค่าการส่งออก 272.26 ล้านดอลลาร์สหรัฐ มีส่วนแบ่งในตลาดโลก 44.0% โดยตลาดส่งออกหลักของไทย ได้แก่ จีน สหรัฐฯ และเวียดนาม ตามลําดับ
- สับปะรดกระป๋อง มูลค่าการส่งออก 469.69 ล้านดอลลาร์สหรัฐ มีส่วนแบ่งในตลาดโลก 36.4% โดยตลาดส่งออกหลักของไทย ได้แก่ สหรัฐฯ รัสเซีย และเยอรมนี ตามลําดับ
- ปลาทูน่ากระป๋อง มูลค่าการส่งออก 2,284.21 ล้านดอลลาร์สหรัฐ มีส่วนแบ่งในตลาดโลก 24.8% โดยตลาดส่งออกหลักของไทย ได้แก่ สหรัฐฯ ญี่ปุ่น และออสเตรเลีย ตามลําดับ
.
อ่านเพิ่มเติม คลิก >>https://www.thaigov.go.th/news/contents/details/67890
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัด.กษ. ติดตามการดำเนินงานสำนักงานที่ปรึกษาการเกษตรต่างประเทศ 11 แห่ง พร้อมสร้างความเข้มแข็งสินค้าเกษตรของไทย
วันจันทร์ที่ 8 พฤษภาคม 2566
รองปลัด.กษ. ติดตามการดําเนินงานสํานักงานที่ปรึกษาการเกษตรต่างประเทศ 11 แห่ง พร้อมสร้างความเข้มแข็งสินค้าเกษตรของไทย
รองปลัด.กษ. ติดตามการดําเนินงานสํานักงานที่ปรึกษาการเกษตรต่างประเทศ 11 แห่ง พร้อมสร้างความเข้มแข็งสินค้าเกษตรของไทย
(วันที่ 8 พฤษภาคม 2566) นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมหารือร่วมกับหัวหน้าสํานักงานที่ปรึกษาการเกษตรต่างประเทศ พร้อมด้วยเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ และระบบออนไลน์ (Zoom Meeting)
ทั้งนี้ ในที่ประชุมได้หารือเกี่ยวกับนโยบายและแนวทางการขับเคลื่อนงานด้านการเกษตรต่างประเทศ ร่วมกับ อัครราชทูตที่ปรึกษา และกงสุล (ฝ่ายเกษตร) ทั้ง 11 แห่ง ของกระทรวงเกษตรฯ รวมถึงรายงานผลการดําเนินงาน ประจําปีงบประมาณ 2566 และแผนปฏิบัติงาน ประจําปีงบประมาณ 2566 รอบ 5 เดือน (เดือนพฤษภาคม – กันยายน 2566) รวมทั้งรายงานสถานการณ์สินค้าเกษตรและประเด็นคงค้างของสินค้าเกษตรที่สําคัญ และโอกาสของสินค้าเกษตรและสินค้าชนิดใหม่ที่จะเปิดตลาดในต่างประเทศทั้งในตลาดเดิมและตลาดใหม่ในเขตอาณาความรับผิดชอบ และกฎระเบียบที่เกี่ยวข้อง ของ สปษ. ทั้ง 11 แห่ง เพื่อขับเคลื่อนให้สอดคล้องตามนโยบายและยุทธศาสตร์ที่สําคัญของกระทรวงเกษตรฯ ด้านการเกษตรต่างประเทศ โดยมุ่งเน้นการบูรณาการร่วมกับหน่วยงานทั้งภาครัฐ ภาคเอกชน และภาคีเครือข่ายต่าง ๆ ที่เกี่ยวข้องอย่างมีประสิทธิภาพและบรรลุเป้าหมายต่อไป
รัฐบาลไทย-ข่าวทำเนียบรัฐบาล-ปลัด สธ. ห่วงค่าดัชนีความร้อนสูง ทำประชาชนเกิดฮีทสโตรก แนะคนทำงานกลางแดดดื่มน้ำมากๆ เข้าที่ร่มเป็นระยะ
วันจันทร์ที่ 8 พฤษภาคม 2566
ปลัด สธ. ห่วงค่าดัชนีความร้อนสูง ทําประชาชนเกิดฮีทสโตรก แนะคนทํางานกลางแดดดื่มน้ํามากๆ เข้าที่ร่มเป็นระยะ
ปลัดกระทรวงสาธารณสุข เผย ประเทศไทยยังมีค่าดัชนีความร้อนสูงเกิน 40 องศาเซลเซียสในหลายพื้นที่อาจทําให้ประชาชน โดยเฉพาะกลุ่มเสี่ยงและผู้ที่ต้องอยู่กลางแจ้งเกิดฮีทสโตรกได้ แนะดื่มน้ํามากๆ หากจําเป็นต้องอยู่กลางแจ้ง ควรเลี่ยงสวมชุดสีเข้ม
ปลัดกระทรวงสาธารณสุข เผย ประเทศไทยยังมีค่าดัชนีความร้อนสูงเกิน 40 องศาเซลเซียสในหลายพื้นที่อาจทําให้ประชาชน โดยเฉพาะกลุ่มเสี่ยงและผู้ที่ต้องอยู่กลางแจ้งเกิดฮีทสโตรกได้ แนะดื่มน้ํามากๆ หากจําเป็นต้องอยู่กลางแจ้ง ควรเลี่ยงสวมชุดสีเข้ม พักเข้าที่ร่มเป็นระยะ และหากมีอาการผิดปกติ เช่น วิงเวียน อ่อนเพลีย ตัวร้อนแต่เหงื่อไม่ออก ให้รีบเข้าที่ร่ม ดื่มน้ํามากๆ เช็ดตัวระบายความร้อน
นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ว่า ในปีนี้ ประเทศไทยต้องเผชิญกับสภาพอากาศที่มีคลื่นความร้อน (Heat Wave) และอุณหภูมิร้อนถึงร้อนจัด หลายจังหวัดมีค่าดัชนีความร้อนเกิน 40 องศาเซลเซียส อาจทําให้เกิดโรคลมร้อน หรือฮีทสโตรก (Heat Stroke) ได้ โดยเฉพาะกลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ และผู้ที่มีโรคประจําตัว เช่น โรคหัวใจ โรคความดันโลหิตสูง และโรคอ้วน ควรอยู่ในพื้นที่ที่มีอากาศถ่ายเทสะดวก ส่วนผู้ที่มีร่างกายแข็งแรง หากอยู่กลางแจ้งเป็นเวลานาน มีโอกาสเกิดฮีทสโตรกได้เช่นกัน ดังนั้น หากต้องทํางานกลางแจ้ง ควรเลี่ยงการสวมชุดที่มีสีเข้ม เนื่องจากจะดูดซับความร้อนได้ดี ดื่มน้ํามากๆ และสลับเข้าพักในที่ร่มเป็นระยะ เช่น ทุก 30 นาที หรือทุกชั่วโมง
ทั้งนี้ อาการของโรคฮีทสโตรก ได้แก่ วิงเวียน อ่อนเพลีย ร่างกายมีความร้อนเพิ่มขึ้น เหงื่อไม่ค่อยออกผิวร้อน แดง แห้ง หากเริ่มมีอาการให้รีบเข้าที่ร่มหรือห้องที่มีความเย็น และดื่มน้ํามากๆ การปฐมพยาบาลเบื้องต้น ให้ผู้ป่วยนอนราบ ยกเท้าและสะโพกสูง คลายเสื้อผ้าให้หลวม/ถอดเสื้อผ้าออกเท่าที่จําเป็น ใช้ผ้าชุบน้ําเย็นเช็ดตามตัว ซอกคอ รักแร้ และศีรษะ ร่วมกับใช้พัดลมเป่าระบายความร้อน หากอาการไม่ดีขึ้นให้รีบนําส่งโรงพยาบาล หรือโทรแจ้งสายด่วน 1669
****************************** 8 พฤษภาคม 2566
รัฐบาลไทย-ข่าวทำเนียบรัฐบาล-ธอส. ยกระดับการบริการด้านดิจิทัลเต็มรูปแบบกับ Application : GHB ALL GEN พร้อมยกเลิกให้บริการ GHB ALL ตั้งแต่ 7 มิถุนายน 2566 เป็นต้นไป
วันจันทร์ที่ 8 พฤษภาคม 2566
08/05/2566
ธอส. ยกระดับการบริการด้านดิจิทัลเต็มรูปแบบกับ Application : GHB ALL GEN พร้อมยกเลิกให้บริการ GHB ALL ตั้งแต่ 7 มิถุนายน 2566 เป็นต้นไป
ธอส. พร้อมก้าวสู่การพัฒนาด้านดิจิทัลอย่างเต็มรูปแบบผ่าน Application : GHB ALL GEN เพื่อให้ลูกค้าได้สัมผัสประสบการณ์ใหม่กับการบริการด้านดิจิทัลของธนาคาร
ธนาคารอาคารสงเคราะห์ (ธอส.) พร้อมก้าวสู่การพัฒนาด้านดิจิทัลอย่างเต็มรูปแบบผ่าน Application : GHB ALL GEN เพื่อให้ลูกค้าได้สัมผัสประสบการณ์ใหม่กับการบริการด้านดิจิทัลของธนาคาร ที่ตอบโจทย์ลูกค้าทุกไลฟ์สไตล์ และเพิ่มประสิทธิภาพการให้บริการกับลูกค้าได้อย่างมีประสิทธิภาพมากขึ้น ด้วยฟังก์ชั่นที่เพิ่มมากขึ้น อาทิ การขอสินเชื่อ โดยสามารถส่งเอกสารประกอบการยื่นขอสินเชื่อผ่านแอป พร้อมติดตามผลการยื่นขอสินเชื่อได้ง่ายๆ ด้วยตนเอง, การเปิดบัญชีเงินฝากประจําดิจิทัล ที่สามารถเปิดบัญชีเงินฝากประจํา และตรวจสอบข้อมูลผ่านแอปได้ทันที และการฝาก-โอน เงินฝากออมทรัพย์พิเศษ/ซุปเปอร์ออมทรัพย์พิเศษ จากเดิมที่ต้องฝาก-โอนที่สาขาธนาคารเท่านั้น พร้อมกันนี้ ธนาคารจะยกเลิกการให้บริการ Application : GHB ALL ตั้งแต่วันที่ 7 มิถุนายน 2566 โดยลูกค้าสามารถดาวน์โหลด Application : GHB ALL GEN ได้ที่ App Store, Google Play และ App Gallery สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือที่ G H Bank Call Center โทร 0-2645-9000 หรือติดตามข้อมูลข่าวสารของธนาคารได้ที่ Facebook Fanpage ธนาคารอาคารสงเคราะห์ และwww.ghbank.co.th
รัฐบาลไทย-ข่าวทำเนียบรัฐบาล-พม. จัดกิจกรรม “Street Art by Sand บ้านมั่นคงชุมชนริมคลองเปรมประชากร” เปิดพื้นที่สร้างสุขให้เด็ก เยาวชน
วันจันทร์ที่ 8 พฤษภาคม 2566
พม. จัดกิจกรรม “Street Art by Sand บ้านมั่นคงชุมชนริมคลองเปรมประชากร” เปิดพื้นที่สร้างสุขให้เด็ก เยาวชน
พม. จัดกิจกรรม “Street Art by Sand บ้านมั่นคงชุมชนริมคลองเปรมประชากร” เปิดพื้นที่สร้างสุขให้เด็ก เยาวชน
เมื่อวันที่ 4 พ.ค. 66 เวลา 15.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ร่วมกิจกรรมเนื่องในวันฉัตรมงคล “Street Art by Sand บ้านมั่นคงชุมชนริมคลองเปรมประชากร” โดยมีอาจารย์ชลิต นาคพะวัน ศิลปินแนว "Street Art by Sand" เป็นผู้ถ่ายทอดเทคนิคการวาดภาพและระบายสีบนพื้นทรายให้กับเด็กและเยาวชนในพื้นที่ ซึ่งมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมคณะผู้บริหาร นางอภิญญา ชมภูมาศ อธิบดีกรมกิจการเด็กและเยาวชน นายกฤษดา สมประสงค์ ผู้อํานวยการสถาบันพัฒนาองค์กรชุมชน ผู้แทนชุมชน และเครือข่ายเด็ก เยาวชน ริมคลองเปรมประชากร เข้าร่วม ณ ลานต้นตาล บริเวณชุมชนประชาร่วมใจ 1 (ตรงข้ามวัดเสมียนนารี) เขตจตุจักร กรุงเทพฯ
นายจุติ กล่าวว่า วันนี้เป็นวันสําคัญอีกวันหนึ่งของประเทศคือ วันฉัตรมงคล ซึ่งเรามาทํากิจกรรมที่ชุมชนประชาร่วมใจ 1 เพื่อพิสูจน์ให้เห็นว่าสถาบันพระมหากษัตริย์กับประชาชนไม่เคยห่างไกลกัน ชุมชนแห่งนี้จากพื้นที่ที่เป็นผู้บุกรุก ผิดกฎหมาย ด้วยพระราชประสงค์ของพระบาทสมเด็จพระเจ้าอยู่หัว และความตั้งใจของรัฐบาล โดยพลเอกประยุทธ์ จันทร์โอชา นายกรัฐมนตรี ได้ดําเนินการพัฒนาจากผู้บุกรุกผู้ผิดกฎหมายมาเป็นผู้อยู่อาศัยที่ถูกต้อง มีเลขทะเบียนบ้าน และมีความสุข ชุมชนไม่ต้องกังวลว่าจะมีการไล่ที่อีกต่อไป ซึ่งชุมชมแห่งนี้มี 283 ครัวเรือน และความยาว 1,200 เมตร ตามแนวริมคลองเปรมประชากร โดยเราจะทํากิจกรรมลักษณะนี้อย่างต่อเนื่องในพื้นที่กรุงเทพฯ และตั้งใจว่าจะทําให้กับประชาชนที่เข้าไม่ถึงสิทธิสวัสดิการ ไม่มีเลขที่บ้าน ไม่ได้รับการช่วยเหลือ ซึ่งวันนี้ ปัญหานี้ได้แก้ไขแล้ว ทั้งนี้ เราตั้งใจทําโครงการนี้เพื่อความยั่งยืน โดยจะมาดูเรื่องอนาคตและโอกาส รวมถึงการพัฒนาบุคลิกภาพของเด็กและเยาวชนในชุมชนต่อไป
นายจุติ กล่าวเพิ่มเติมว่า สําหรับกิจกรรม Street Art by Sand เป็นแนวคิดในการให้โอกาสเด็กและเยาวชนได้สามารถเข้าถึงศิลปะ เพราะเด็กจะสามารถพัฒนาตนเองได้มากกว่าการเรียนรู้ในห้องเรียนจากศิลปะ ดนตรี และกีฬา โดยจะทําให้มีความเข้มแข็งภายในมากกว่าการเรียนรู้จากภายนอก ซึ่ง กระทรวง พม. ได้ดําเนินการมาหลายปี โดยบําบัดเด็กและเยาวชนจากศิลปะ ดนตรี และกีฬา สามารถช่วยสร้างจุดแข็งของตัวเด็กเองให้เกิดประโยชน์ อีกทั้งสร้างบุคลิกภาพ คุณสมบัติ คุณลักษณะในความเป็นทรัพยากรมนุษย์ที่มีคุณภาพของประเทศ ซึ่งจําเป็นต้องทําอย่างต่อเนื่อง เพื่อให้เกิดความยั่งยืนในอนาคต
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ศธ. กำชับ สถานศึกษาทั่วประเทศ เตรียมพร้อมมาตรการป้องกันโควิดรับเปิดเทอม 15 พ.ค. นี้
วันจันทร์ที่ 8 พฤษภาคม 2566
ศธ. กําชับ สถานศึกษาทั่วประเทศ เตรียมพร้อมมาตรการป้องกันโควิดรับเปิดเทอม 15 พ.ค. นี้
.....
กระทรวงศึกษาธิการ (ศธ.) เตรียมความพร้อมของสถานศึกษาก่อนเปิดภาคเรียนที่ 1/2566 ตามข้อกําหนดของกระทรวงศึกษาธิการ โดยเฉพาะมาตรการป้องกันโควิดในสถานศึกษา รวมถึงการวางแผนจัดทําสื่อการเรียนการสอนสําหรับการเปิดภาคเรียนใหม่
.
ซึ่งวันที่ 15 พ.ค. ถือเป็นการเปิดภาคเรียนใหม่ของสถานศึกษาพร้อมกันทั่วประเทศ จึงเน้นย้ําให้สถานศึกษาทุกแห่งวางมาตรการเตรียมความพร้อม โดยเฉพาะความปลอดภัยในสถานศึกษาจะต้องมีความปลอดภัยให้แก่นักเรียนครบทุกมิติ รวมถึงขอให้สถานศึกษาปฏิบัติตามมาตรการของกระทรวงสาธารณสุข (สธ.) ตามแผนปฏิบัติการเดิมที่เผชิญกับโควิดมาก่อนหน้านี้ ขณะเดียวกัน ศธ. จะมอนิเตอร์ข้อมูลสถานการณ์โควิดร่วมกับ สธ. เพื่อเฝ้าระวังการแพร่ระบาดระลอกใหม่อย่างใกล้ชิดด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ขึ้นทะเบียน GI “กล้วยหอมทองหนองบัวแดง” ของดีชัยภูมิ ส่งออกตลาดญี่ปุ่น สร้างรายได้ให้ชุมชนกว่า 40 ล้านบาท/ปี
วันจันทร์ที่ 8 พฤษภาคม 2566
ขึ้นทะเบียน GI “กล้วยหอมทองหนองบัวแดง” ของดีชัยภูมิ ส่งออกตลาดญี่ปุ่น สร้างรายได้ให้ชุมชนกว่า 40 ล้านบาท/ปี
.....
กรมทรัพย์สินทางปัญญา กระทรวงพาณิชย์ ประกาศขึ้นทะเบียนสิ่งบ่งชี้ทางภูมิศาสตร์ (GI) “กล้วยหอมทองหนองบัวแดง” เป็นสินค้า GI ตัวใหม่ของไทย
.
“กล้วยหอมทองหนองบัวแดง” เป็นการนํากล้วยหอมทองพันธุ์กาบดําจาก จ.ลพบุรี มาปลูกในพื้นที่ อ.หนองบัวแดง จ.ชัยภูมิ และด้วยพื้นที่ราบสลับกับเนินเขาเตี้ย ภูเขาสูงสลับซับซ้อน ลักษณะดินร่วนปนทราย ทําให้พื้นที่ดังกล่าวมีความอุดมสมบูรณ์ โดยเฉพาะแร่ธาตุโพแทสเซียมที่จําเป็นสําหรับการเจริญเติบโตของต้นกล้วย
.
ส่งผลให้กล้วยหอมทองหนองบัวแดง มีผลยาวใหญ่ สีเหลืองนวล เนื้อแน่น เหนียวนุ่ม และมีเนื้อละเอียดกว่ากล้วยชนิดอื่น ลักษณะเปลือกจะมีความหนาและไม่มีจุดดํา เนื้อกล้วยจึงไม่ช้ํา ทําให้สะดวกและเอื้อต่อการขนส่ง
.
ด้วยอัตลักษณ์ที่ชัดเจนนี้ ทําให้ “กล้วยหอมทองหนองบัวแดง” เป็นพืชเศรษฐกิจหุบเขาเกษตรอินทรีย์ของ จ.ชัยภูมิ ได้รับความนิยมทั้งตลาดในไทย และมีตลาดส่งออกสําคัญคือประเทศญี่ปุ่น สร้างชื่อเสียง รายได้ให้เกษตรกรและพื้นที่ จ.ชัยภูมิ ปีละไม่ต่ํากว่า 40 ล้านบาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เพิ่ม รร.วิทยาศาสตร์ ใน 6 จังหวัด ขยายโอกาสทางการศึกษา
วันจันทร์ที่ 8 พฤษภาคม 2566
เพิ่ม รร.วิทยาศาสตร์ ใน 6 จังหวัด ขยายโอกาสทางการศึกษา
.....
ครม. รับทราบความก้าวหน้าการยกระดับโรงเรียนมัธยมศึกษา 6 แห่ง ให้เป็น โรงเรียนวิทยาศาสตร์จุฬาภรณราชวิทยาลัย (จ.ภ.) ตั้งใน 6 จังหวัดที่ยังไม่มี จ.ภ. ได้แก่
.
1. รร.หนองวัลย์เปรียงวิทยา จ.สุพรรณบุรี ครอบคลุม จ.กาญจนบุรี ราชบุรี และสุพรรณบุรี
2. รร.โคกศรีเมือง จ.กาฬสินธุ์ ครอบคลุม จ.กาฬสินธุ์ ขอนแก่น มหาสารคาม และร้อยเอ็ด
3. รร.อุบลราชธานีศรีวนาลัย จ.อุบลราชธานี ครอบคลุม จ.อุบลราชธานี ยโสธร ศรีสะเกษ และอํานาจเจริญ
4. รร.แม่ทะประชาสามัคคี จ.ลําปาง ครอบคลุม จ.ลําปาง เชียงใหม่ แม่ฮ่องสอน และลําพูน
5. พื้นที่ใหม่ อ.วัฒนานคร จ.สระแก้ว ครอบคลุม จ.สระแก้ว จันทบุรี ตราด นครนายก และปราจีนบุรี
6. พื้นที่ใหม่ อ.เมือง จ.กําแพงเพชร ครอบคลุม จ.กําแพงเพชร นครสวรรค์ พิจิตร และอุทัยธานี
.
โรงเรียนวิทยาศาสตร์จุฬาภรณราชวิทยาลัย (จ.ภ.) เป็นสถานศึกษาระดับมัธยมสําหรับนักเรียนที่มีความสามารถพิเศษด้านวิทยาศาสตร์ให้ได้พัฒนาทักษะความรู้อย่างเข้มข้น เดิมมี 12 แห่งใน 12 จังหวัด รวมเป็น 18 แห่ง พร้อมปรับปรุงเขตพื้นที่บริการ จากเดิม 7-8 จังหวัดต่อ 1 จ.ภ. เป็น 4-5 จังหวัดต่อ 1 จ.ภ. เพื่อให้นักเรียนในแต่ละจังหวัดมีโอกาสเข้าถึงได้มากขึ้น
.
อ่านเพิ่มเติม คลิก >>https://www.thaigov.go.th/news/contents/details/67873
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดแรงงาน สั่ง กรมสวัสดิ์ จับมือ ประกันสังคม ลงพื้นที่หาสาเหตุแท่งแบริเออร์ทางด่วนหล่นทับคนงานเสียชีวิต พร้อมเร่งช่วยเหลือตามสิทธิ
วันจันทร์ที่ 8 พฤษภาคม 2566
08/05/2566
ปลัดแรงงาน สั่ง กรมสวัสดิ์ จับมือ ประกันสังคม ลงพื้นที่หาสาเหตุแท่งแบริเออร์ทางด่วนหล่นทับคนงานเสียชีวิต พร้อมเร่งช่วยเหลือตามสิทธิ
ปลัดแรงงาน สั่ง กรมสวัสดิ์ จับมือ ประกันสังคม ลงพื้นที่หาสาเหตุแท่งแบริเออร์ทางด่วนหล่นทับคนงานเสียชีวิต พร้อมเร่งช่วยเหลือตามสิทธิ
ปลัดกระทรวงแรงงานสั่งกรมสวัสดิการและคุ้มครองแรงงาน (กสร.) พร้อมด้วยสํานักงานประกันสังคม (สปส.) ลงพื้นที่ตรวจสอบเหตุแท่งแบริเออร์ทางด่วนหล่นทับคนงานเสียชีวิต ย่านพระราม 2 เรียกสอบนายจ้างวันศุกร์นี้ พร้อมช่วยเหลือลูกจ้างที่เสียชีวิต
นายบุญชอบ สุทธมนัสวงษ์ ปลัดกระทรวงแรงงาน เปิดเผยถึงกรณีเหตุแท่งแบริเออร์ทางด่วนหล่น ย่านพระราม 2 เป็นเหตุให้คนงานเสียชีวิต 1 ราย และบาดเจ็บอีก 1 ราย เมื่อวันที่ 7 พฤษภาคม 2566 ที่ผ่านมาว่า ทันทีที่ได้รับรายงานว่าเกิดอุบัติเหตุดังกล่าวได้สั่งการให้กรมสวัสดิการและคุ้มครองแรงงานส่งพนักงงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 2 และศูนย์ความปลอดภัยในการทํางานเขต 11 และสํานักงานประกันสังคม ลงพื้นที่ตรวจสอบทันที จากการตรวจสอบเบื้องต้นพบว่าสลิงเครนยึดตัวคานหลุดลงมา จนทําให้คานหล่นลงมา พร้อมกับคนงานทั้ง 2 ราย ที่ยืนอยู่ข้างบนคาน ทําให้ทับคนงาน 1 ราย เสียชีวิต และคนงานที่หล่นลงมาอีก 1 ราย ได้รับบาดเจ็บเล็กน้อย ทั้งนี้ ตนได้เน้นย้ําให้กรมสวัสดิการและคุ้มครองแรงงานและสํานักงานประกันสังคมเร่งดําเนินการตามอํานาจหน้าที่ที่เกี่ยวข้อง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวต่อไปว่า กรมสวัสดิการและคุ้มครองแรงงานเข้าไปตรวจสอบพยานหลักฐานในเบื้องต้นในเรื่องมาตรฐานด้านความปลอดภัยในการทํางาน และจะมีหนังสือเชิญให้นายจ้างมาพบในวันศุกร์ที่ 12 พฤษภาคมนี้ เพื่อสอบข้อเท็จจริงเพิ่มเติมและตรวจสอบว่านายจ้างมีการปฏิบัติตามพ.ร.บ.ความปลอดภัย อาชีวอนามัย และสภาพแวดล้อมในการทํางาน พ.ศ.2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน ในสถานที่ที่มีอันตรายจากการตกจากที่สูงและที่ลาดชันจากวัสดุกระเด็น ตกหล่น และพังทลาย และจากการตกลงไปในภาชนะเก็บหรือรองรับวัสดุ พ.ศ. 2564 และกฎกระทรวง กําหนดมาตรฐานในการบริหาร จัดการ และดําเนินการ ด้านความปลอดภัย อาชีวอนามัย และสภาพแวดล้อม ในการทํางานเกี่ยวกับงานก่อสร้าง พ.ศ. 2564 หรือไม่ หากพบว่านายจ้างไม่ปฏิบัติตามก็จะดําเนินการตามอํานาจหน้าที่ทันที
ด้าน นายบุญสงค์ ทัพชัยยุทธ์ เลขาธิการประกันสังคม (สปส.) กล่าวว่า ได้สั่งการให้สํานักงานประกันสังคมกรุงเทพมหานครพื้นที่ 7 และ 10 ได้ตรวจสอบพบว่า ผู้เสียชีวิต 1 ราย คือ นายวรวุฒิ พานนนท์ อายุ 54 ปี เป็นผู้ประกันตน ซึ่งเบื้องต้นทายาทจะได้รับสิทธิประโยชน์กรณีเสียชีวิตเนื่องจากการทํางานเป็น ค่าทําศพ จํานวน 50,000 บาท เงินทดแทนกรณีเสียชีวิต 1,092,000 และเงินบําเหน็จชราภาพ 71,669.27 รวมทั้งสิ้น 1,213,669.27 บาท ในส่วนของผู้ได้รับบาดเจ็บ จํานวน 1 ราย นายพลากร วงษ์นอก มีอาการบาดเจ็บเล็กน้อยได้เข้ารับการรักษาที่โรงพยาบาลและกลับไปรักษาตัวต่อที่บ้านแล้ว ซึ่งหากพบว่าเป็นผู้ประกันตนจะได้รับสิทธิประโยชน์ที่ลูกจ้างจะได้รับจากกองทุนเงินทดแทน โดยจะได้รับค่าทดแทนกรณีหยุดพักรักษาตัวร้อยละ 70 ของค่าจ้าง รวมถึงค่ารักษาพยาบาลเท่าที่จ่ายจริงตามความจําเป็นตามที่กําหนดในกฎกระทรวง
รัฐบาลไทย-ข่าวทำเนียบรัฐบาล-"เจ้าท่าอยุธยา" คุมเข้มมาตรการความปลอดภัยทางน้ำตลอดช่วงวันหยุดต่อเนื่อง
วันจันทร์ที่ 8 พฤษภาคม 2566
"เจ้าท่าอยุธยา" คุมเข้มมาตรการความปลอดภัยทางน้ําตลอดช่วงวันหยุดต่อเนื่อง
...
สํานักงานเจ้าท่าภูมิภาคสาขาอยุธยา คุมเข้มความปลอดภัยทางน้ําเนื่องในวันหยุดต่อเนื่องวันฉัตรมงคล 2566 ระหว่างวันที่ 4-7 พฤษภาคม 2566 ซึ่งมีนักท่องเที่ยวทางน้ําจํานวนมาก สํานักงานเจ้าท่าภูมิภาคสาขาอยุธยา ได้ดําเนินการตามมาตรการความปลอดภัยของการสัญจรทางน้ําในจังหวัดพระนครศรีอยุธยา โดยจัดตั้งศูนย์อํานวยการความปลอดภัยทางน้ํา เพื่อรับแจ้งอุบัติเหตุทางน้ําและรายงานให้ผู้บังคับบัญชาทราบ ณ สํานักงานเจ้าท่าภูมิภาคสาขาอยุธยา โดยมีนายพีรธร นาคสุข ผู้อํานวยการสํานักงานเจ้าท่าภูมิภาคสาขาอยุธยา เป็นผู้อํานวยการศูนย์ฯ พร้อมจัดตั้งจุดอํานวยความสะดวกและประชาสัมพันธ์ เพื่ออํานวยความสะดวก ช่วยเหลือและให้ข้อมูลแก่นักท่องเที่ยวทางน้ํา ณ ท่าเทียบเรือวัดพนัญเชิงวรวิหาร รวมทั้งจัดเจ้าหน้าที่ประจําท่าเรือที่สําคัญเพื่ออํานวยความสะดวก ความปลอดภัยแก่นักท่องเที่ยวทางน้ํา
และจัดเจ้าหน้าที่ชุดปฏิบัติการทางน้ําพร้อมเรือยนต์ตรวจการณ์เพื่อตรวจตรา ดูแลและรักษาความปลอดภัยการจราจรทางน้ํา รอบเกาะเมืองพระนครศรีอยุธยา
ทั้งนี้ ตั้งแต่วันที่ 1-7 พฤษภาคม 2566 มีจํานวนผู้โดยสารใช้บริการขนส่งทางน้ํา รวมทั้งสิ้น 126,814 คน และจํานวนเที่ยวเรือ รวมทั้งสิ้น 17,529 เที่ยว การจราจรทางน้ําเป็นไปด้วยความเรียบร้อย ไม่มีผู้โดยสารตกค้างและเหตุการณ์ปกติไม่มีอุบัติเหตุเกิดขึ้นแต่อย่างใด พร้อมทั้งขอความร่วมมือผู้โดยสารและนักท่องเที่ยว สวมใส่เสื้อชูชีพให้เรียบร้อยก่อน ออกเดินทางทางน้ํา และหากพบเห็นเหตุการณ์ความไม่ปลอดภัยทางน้ํา โทร 1199 สายด่วนกรมเจ้าท่า ได้ตลอด 24 ชม.
รัฐบาลไทย-ข่าวทำเนียบรัฐบาล-PM presents flower offerings in front of statue of Her Royal Highness Princess Galyani Vadhana Krom Luang Naradhiwas Rajanagarindra
วันจันทร์ที่ 8 พฤษภาคม 2566
08/05/2566
PM presents flower offerings in front of statue of Her Royal Highness Princess Galyani Vadhana Krom Luang Naradhiwas Rajanagarindra
PM presents flower offerings in front of statue of Her Royal Highness Princess Galyani Vadhana Krom Luang Naradhiwas Rajanagarindra
May 6, 2023, at 0815hrs, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha and Associate Professor Naraporn Chan-o-cha, spouse, presented flower offerings in front of the statue of Her Royal Highness Princess Galyani Vadhana Krom Luang Naradhiwas Rajanagarindra at Princess Galyani Vadhana Institute of Music, Bangkok. Attending the flower-offering ceremony were president of the Senate, president of the Supreme Court and spouse, and representatives of concerned agencies.
Upon arrival, the Prime Minister and spouse, president of the Senate, and president of the Supreme Court and spouse bowed to pay respect to Her Royal Highness Princess Galyani Vadhana Krom Luang Naradhiwas Rajanagarindra, then, presented flower offerings in front of Her Royal Highness’ statue, and bowed again.
The Prime Minister and participants, then, visited an exhibition in honor of Her Royal Highness at Princess Galyani Vadhana Institute of Music to end the ceremony.
รัฐบาลไทย-ข่าวทำเนียบรัฐบาล-กระทรวงยุติธรรม เข้าร่วมฟังการบรรยายพิเศษ เรื่อง “ ร้อยเรื่องราว หนึ่งฤทัย สมเด็จฯ เจ้าฟ้ากัลยาณิวัฒนา”
วันจันทร์ที่ 8 พฤษภาคม 2566
08/05/2566
กระทรวงยุติธรรม เข้าร่วมฟังการบรรยายพิเศษ เรื่อง “ ร้อยเรื่องราว หนึ่งฤทัย สมเด็จฯ เจ้าฟ้ากัลยาณิวัฒนา”
กระทรวงยุติธรรม เข้าร่วมฟังการบรรยายพิเศษ เรื่อง “ ร้อยเรื่องราว หนึ่งฤทัย สมเด็จฯ เจ้าฟ้ากัลยาณิวัฒนา”
ในวันเสาร์ที่ ๖ พฤษภาคม ๒๕๖๖ เวลา ๐๙.๓๐ น. นางสาวเอมอร เสียงใหญ่ ผู้ตรวจราชการกระทรวงยุติธรรม เข้าร่วมฟังการบรรยายพิเศษ ในหัวข้อเรื่อง “ ร้อยเรื่องราว หนึ่งฤทัย สมเด็จฯ เจ้าฟ้ากัลยาณิวัฒนา” จัดขึ้นเพื่อเทิดพระเกียรติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โดยมี นายวิษณุ เครืองาม รองนายกรัฐมนตรี นายสุเมธ ตันติเวชกุล กรรมการและเลขาธิการมูลนิธิชัยพัฒนา รองศาสตราจารย์ คุณหญิงวงจันทร์ พินัยนิติศาสตร์ อดีตอธิการบดีสถาบันดนตรีกัลยาณิวัฒนา ร่วมการบรรยาย ดําเนินรายการโดย คุณศิริบูรณ์ ณัฐพันธ์ จัดโดย คณะนักศึกษาสถาบันดนตรีกัลยาณิวัฒนา ณ ห้องสังคีตวัฒนา สถาบันดนตรีกัลยาณิวัฒนา
รัฐบาลไทย-ข่าวทำเนียบรัฐบาล-ผู้ตรวจฯภาสกร ลงพื้นที่ขับเคลื่อนนโยบาย MIND 4 มิติ ปั้นอุตสาหกรรมคู่ชุมชน กลุ่มจังหวัดภาคใต้อ่าวไทย
วันจันทร์ที่ 1 พฤษภาคม 2566
01/05/2566
ผู้ตรวจฯภาสกร ลงพื้นที่ขับเคลื่อนนโยบาย MIND 4 มิติ ปั้นอุตสาหกรรมคู่ชุมชน กลุ่มจังหวัดภาคใต้อ่าวไทย
ผู้ตรวจฯภาสกร ลงพื้นที่ขับเคลื่อนนโยบาย MIND 4 มิติ ปั้นอุตสาหกรรมคู่ชุมชน กลุ่มจังหวัดภาคใต้อ่าวไทย
เมื่อวันที่ 28 - 29 เมษายน 2566 นายภาสกร ชัยรัตน์ ผู้ตรวจราชการกระทรวงอุตสาหกรรม ลงพื้นที่ตรวจเยี่ยมกิจกรรมการส่งเสริมพัฒนาอุตสาหกรรม การรับรองมาตรฐานผลิตภัณฑ์ชุมชน (มผช.) และการดําเนินงานกองทุนพัฒนาเอสเอ็มอีตามแนวประชารัฐในพื้นที่จังหวัดสุราษฎร์ธานี ดังนี้
1. บริษัท สมุยเรนอง จํากัด ตําบลอ่างทอง อําเภอเกาะสมุย จังหวัดสุราษฎร์ธานี ประกอบกิจการผลิตน้ํามันมะพร้าวสกัดเย็น ได้รับการรับรองมาตรฐานผลิตภัณฑ์ "น้ํามันมะพร้าว สปาโก้"
2. บริษัท อโลฮา รีสอร์ท จํากัด ตําบลบ่อผุด อําเภอเกาะสมุย จังหวัดสุราษฎร์ธานี ประกอบกิจการให้บริการโรงแรมและที่พัก ได้รับสินเชื่อกองทุนฯ ประชารัฐ ปี 2561 จํานวน 3 ล้านบาท นําไปใช้ในการปรับปรุงห้องพัก  มีสถานะชําระหนี้ปกติ หลังสถานการณ์โควิดฟื้นตัวเริ่มมีนักท่องเที่ยวมาใช้บริการประมาณ 60% ช่วยประคอง
ธุรกิจให้ดําเนินการต่อไปได้
3. กลุ่มวิสาหกิจชุมชนณดีผลิตภัณฑ์ ตําบลบ่อผุด อําเภอเกาะสมุย จังหวัดสุราษฎร์ธานี ผลิตเชือกกล้วยและผลิตภัณฑ์จากเชือกกล้วย ได้รับการรับรองมาตรฐานผลิตภัณฑ์ "ผลิตภัณฑ์จากเชือกกล้วย" (กระเป๋าถือถักเชือกกล้วย)
4. ห้างหุ้นส่วนจํากัด เมเจอร์ซาฟารี ตําบลลิปะน้อย อําเภอเกาะสมุย จังหวัดสุราษฎร์ธานี ประกอบกิจการธุรกิจจัดนําเที่ยวและสปาช้าง ได้รับสินเชื่อกองทุนฯประชารัฐ ปี 2561 จํานวน 5 ล้านบาท นําไปขยายธุรกิจสปาช้าง ให้อาหาร เล่นโคลน อาบน้ําช้าง หลังจากได้รับผลกระทบจากสถานการณ์โควิด ได้มีการรีไฟแนนซ์ขยายเวลาส่งเงินกู้เป็น 10 ปี และเริ่มดีขึ้นหลังเศรษฐกิจฟื้นตัว สถานะเป็นลูกหนี้ปกติ
ทั้งนี้ ผู้ตรวจฯ ได้ให้คําแนะนําการพัฒนาธุรกิจท่องเที่ยวและส่งออกให้กับผู้ประกอบการ ควบคู่กับการเชื่อมโยงดูแลคนในชุมชนให้เข้ามามีส่วนร่วมและประกอบอาชีพให้ยั่งยืนต่อไป โดยมีสํานักงานอุตสาหกรรมจังหวัดสุราษฎร์ธานีเป็นที่ปรึกษา ทั้งด้านวิชาการ เครื่องจักร/เครื่องมือ/อุปกรณ์ เงินกองทุนฯประชารัฐ เข้ามาหนุนเสริมให้ธุรกิจดีพร้อมโตอย่างมั่นคงต่อไป
ในการตรวจติดตามงานครั้งนี้มีทีมสํานักงานอุตสาหกรรมจังหวัดสุราษฎร์ธานี นําโดยนางทัศนีย์ ภักดีประพันธ์ อุตสาหกรรมจังหวัด นายพิชัย ลําดวน หัวหน้ากลุ่มโรงงานอุตสาหกรรม นายวิระพงศ์ ชูนุ้ย หัวหน้ากลุ่มส่งเสริมและพัฒนาอุตสาหกรรม และเจ้าหน้าที่อุตสาหกรรมร่วมติดตามการดําเนินงาน
รัฐบาลไทย-ข่าวทำเนียบรัฐบาล-กรมการขนส่งทางบก เปิดอบรมภาคทฤษฎี 5 ชั่วโมง (รอบพิเศษ) ในวันที่ 20 พฤษภาคม 2566 ณ สำนักงานขนส่งกรุงเทพมหานครพื้นที่ 1 - 5 เฉพาะผู้ขอทำใบอนุญาตขับรถยนต์และรถจักรยานยนต์ใหม่
วันจันทร์ที่ 1 พฤษภาคม 2566
กรมการขนส่งทางบก เปิดอบรมภาคทฤษฎี 5 ชั่วโมง (รอบพิเศษ) ในวันที่ 20 พฤษภาคม 2566 ณ สํานักงานขนส่งกรุงเทพมหานครพื้นที่ 1 - 5 เฉพาะผู้ขอทําใบอนุญาตขับรถยนต์และรถจักรยานยนต์ใหม่
...
กรมการขนส่งทางบก เปิดอบรมภาคทฤษฎี 5 ชั่วโมง (รอบพิเศษ) ในวันที่ 20 พฤษภาคม 2566 ณ สํานักงานขนส่งกรุงเทพมหานครพื้นที่ 1 - 5 เฉพาะผู้ขอทําใบอนุญาตขับรถยนต์และรถจักรยานยนต์ใหม่
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ในช่วงที่ผ่านมา ทําให้มีการกําหนดมาตรการเว้นระยะห่างทางสังคม (Social Distancing) และจํากัดจํานวนผู้ขอรับใบอนุญาตขับรถยนต์และรถจักรยานยนต์ใหม่ในแต่ละวัน ส่งผลให้จํานวนผู้จองคิวขอรับใบอนุญาตขับรถส่วนบุคคลใหม่ในเขตกรุงเทพมหานครมีปริมาณสะสมเพิ่มมากขึ้น ดังนั้น กรมการขนส่งทางบก (ขบ.) จึงจัดอบรมภาคทฤษฎี 5 ชั่วโมง (รอบพิเศษ) ในวันเสาร์ที่ 20 พฤษภาคม 2566 ณ สํานักงานขนส่งกรุงเทพมหานครพื้นที่ 1 - 5 เพื่ออํานวยความสะดวกผู้ขอรับใบอนุญาตขับรถใหม่สามารถเข้ารับการทดสอบได้เร็วยิ่งขึ้น สําหรับผู้ต้องการขอรับใบอนุญาตขับรถยนต์และรถจักรยานยนต์ที่จองคิวผ่านแอปพลิเคชัน DLT Smart Queue ในช่วงเดือนมิถุนายน - เดือนกรกฎาคม 2566 และผู้ที่ไม่ได้จองคิวมาก่อนประสงค์จะเข้ารับการอบรมพิเศษ ให้ดําเนินการตามขั้นตอนการอบรมภาคทฤษฎี 5 ชั่วโมง (รอบพิเศษ) ดังนี้
1. ผู้ที่จองคิวเดือนมิถุนายน - เดือนกรกฎาคม 2566 สามารถลงทะเบียนได้ระหว่างวันที่ 1 - 7 พฤษภาคม 2566 ผู้ที่จองคิวไว้ในวันอื่นหรือผู้ที่ไม่ได้จองคิวมาก่อน สามารถลงทะเบียนได้ระหว่างวันที่ 8 - 15 พฤษภาคม 2566 โดยทั้ง 2 กลุ่ม ให้ลงทะเบียนผ่านแอปพลิเคชัน DLT Smart Queue เพื่อเข้ารับการอบรมภาคทฤษฎี (รอบพิเศษ)
2. เมื่อลงทะเบียนเรียบร้อยแล้ว ต้องเข้าไปติดต่อที่สํานักงานขนส่งตามที่ระบุไว้ (สํานักงานขนส่งกรุงเทพมหานครพื้นที่ 1 - 5) ระหว่างวันที่ 1 - 19 พฤษภาคม 2566 พร้อมนําหลักฐานใบรับรองแพทย์และบัตรประชาชน เพื่อออกคําขอและทดสอบสมรรถภาพร่างกาย
3. วันที่ 20 พฤษภาคม 2566 เข้ารับการอบรมภาคทฤษฎี (รอบพิเศษ) ตั้งแต่เวลา 08.00 - 15.00 น.
4. เมื่ออบรมภาคทฤษฎี (รอบพิเศษ) เสร็จเรียบร้อยแล้ว เจ้าหน้าที่จะออกใบนัดให้มาสอบข้อเขียนและสอบปฏิบัติ โดยต้องดําเนินการให้แล้วเสร็จภายใน 90 วัน นับแต่วันยื่นคําขอ ทั้งนี้ ผู้ได้รับคิวในช่วงเดือนมิถุนายน - เดือนกรกฎาคม 2566 และไม่ประสงค์เข้ามารับการอบรมภาคทฤษฎี 5 ชั่วโมง (รอบพิเศษ) สามารถใช้คิวเดิมต่อไปได้ โดยจํานวนที่เปิดรับลงทะเบียนจัดอบรมภาคทฤษฎี 5 ชั่วโมง (รอบพิเศษ) ณ สํานักงานขนส่งกรุงเทพมหานครพื้นที่ 1 - 5 รวม 1,000 ที่นั่ง ดังนี้
- สํานักงานขนส่งกรุงเทพมหานครพื้นที่ 1 รองรับได้ 120 ที่นั่ง
- สํานักงานขนส่งกรุงเทพมหานครพื้นที่ 2 รองรับได้ 140 ที่นั่ง
- สํานักงานขนส่งกรุงเทพมหานครพื้นที่ 3 รองรับได้ 110 ที่นั่ง
- สํานักงานขนส่งกรุงเทพมหานครพื้นที่ 4 รองรับได้ 175 ที่นั่ง
- สํานักงานขนส่งกรุงเทพมหานครพื้นที่ 5 รองรับได้ 455 ที่นั่ง
รัฐบาลไทย-ข่าวทำเนียบรัฐบาล-กรมเจ้าท่า ดูแลความปลอดภัยทางน้ำ รับช่วงวันหยุด กำชับสวมชูชีพทุกครั้งขณะโดยสารเรือ
วันจันทร์ที่ 1 พฤษภาคม 2566
กรมเจ้าท่า ดูแลความปลอดภัยทางน้ํา รับช่วงวันหยุด กําชับสวมชูชีพทุกครั้งขณะโดยสารเรือ
...
กรมเจ้าท่า ดูแลความปลอดภัยทางน้ํา รับช่วงวันหยุด กําชับสวมชูชีพทุกครั้งขณะโดยสารเรือ
จากนโยบายรัฐบาล และกระทรวงคมนาคม กรมเจ้าท่า ดําเนินการดูแลความปลอดภัยและอํานวยความสะดวกให้กับพี่น้องประชาชนในการเดินทางทางน้ํา
สํานักงานเจ้าท่าภูมิภาค สาขาสุราษฎร์ธานี จัดเจ้าหน้าที่กํากับดูแลความปลอดภัย ประจําท่าเทียบเรือท่องเที่ยวเทศบาลเชี่ยวหลาน ซึ่งเป็นท่าเรือท่องเที่ยวบริเวณเขื่อนรัชชประภา ตําบลเขาพัง อําเภอบ้านตาขุน จังหวัดสุราษฎร์ธานี ในช่วงวันหยุดสุดสัปดาห์มีจํานวนนักท่องเที่ยว ทั้งชาวไทยและชาวต่างชาติจํานวนมาก เจ้าหน้าที่กรมเจ้าท่าได้ช่วยอํานวยความสะดวกแก่ประชาชนและนักท่องเที่ยว พร้อมดูแลความปลอดภัยบริเวณท่าเทียบเรือ กําชับให้เจ้าของเรือ ผู้ควบคุมเรือ ตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพ ให้พร้อมใช้งานอยู่ตลอดเวลา และห้ามบรรทุกผู้โดยสารเกินกว่าที่ได้รับอนุญาต ปฏิบัติตามกฎหมายอย่างเคร่งครัด โดยขอให้ผู้ประกอบการและผู้ควบคุมเรือคอยติดตามข้อมูลข่าวสารสภาพอากาศ ข่าวพยากรณ์อากาศ ก่อนการเดินเรือทุกครั้ง หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-​PM’s statement on 2023 Labor Day
วันจันทร์ที่ 1 พฤษภาคม 2566
01/05/2566
​PM’s statement on 2023 Labor Day
​PM’s statement on 2023 Labor Day
May 1, 2023, Prime Minister and Defense Minister Gen. Prayut Chan-o-cha delivered a statement via the Radio Thailand on occasion of the 2023 Labor Day. Deputy Secretary-General to the Prime Minister and Acting Government Spokesperson Anucha Burapachaisri disclosed gist of his statement as follows:
The Prime Minister conveyed his regards to all the workers who have been an integral part of national development effort. Their quality of life must be elevated in order to enhance resilience. They also need to be upskilled/reskilled in response to the market demand. The Prime Minister, on behalf of the Thai Government, appreciated the Thai workers and all concerned sectors for their commitment to enhance capacity and skills to become national economic driving forces, and the country’s quality and skilled workforces in both the industrial, agricultural, business, and service sectors. Their dedication and commitment greatly contribute to the national advancement and resilience amidst all the global crises.
The Prime Minister invited the virtue of all sacredness, and the royal prestige of His Majesty the King and Her Majesty the Queen to bless all the Thai workers happiness and prosperity with strong physical and mental health in order to remain an integral part in advancing the nation toward security and sustainability.
รัฐบาลไทย-ข่าวทำเนียบรัฐบาล-กระทรวงยุติธรรม เร่งให้ความช่วยเหลือผู้เสียหายและญาติผู้เสียชีวิต จากกรณีต้องสงสัยว่าถูกวางยา "ไซยาไนด์"
วันจันทร์ที่ 1 พฤษภาคม 2566
01/05/2566
กระทรวงยุติธรรม เร่งให้ความช่วยเหลือผู้เสียหายและญาติผู้เสียชีวิต จากกรณีต้องสงสัยว่าถูกวางยา "ไซยาไนด์"
กระทรวงยุติธรรม เร่งให้ความช่วยเหลือผู้เสียหายและญาติผู้เสียชีวิต จากกรณีต้องสงสัยว่าถูกวางยา "ไซยาไนด์"
ในวันจันทร์ที่ 1 พฤษภาคม 2566 นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม กล่าวว่า นางพงษ์สวาท กายอรุณสุทธิ์ ปลัดกระทรวงยุติธรรม ได้สั่งการเร่งให้ ความช่วยเหลือ เพื่อบรรเทาความเดือดร้อนของประชาชน จากกรณีมีข่าวการก่ออาชญากรรม โดยต้องสงสัยว่าผู้ต้องหา ใช้สารไซยาไนด์ในการก่อเหตุทําให้มีผู้เสียชีวิต และมีญาติผู้เสียหาย จํานวนหนึ่งติดใจการเสียชีวิตว่าถูกผู้ต้องหาใช้สารไซยาไนด์ในการก่อเหตุ เช่นเดียวกันหรือไม่ ส่งผลให้จากเหตุการณ์ ดังกล่าวมีทายาทผู้เสียหายที่เคยรู้จักหรือใกล้ชิดผู้ต้องหาเข้ามาแจ้งความกับพนักงานสอบสวนเป็นจํานวนมาก และเกิดความสงสัยในการสาเหตุการตายของผู้เสียหายว่าอาจถูกทําร้ายจนเสียชีวิต
กระทรวงยุติธรรม ได้แจ้งให้สํานักงานยุติธรรมจังหวัดในพื้นที่เกิดเหตุ ลงพื้นที่แจ้งสิทธิ รับคําขอและพิสูจน์สิทธิผู้เสียหายในคดีอาญา โดยกรมคุ้มครองสิทธิและเสรีภาพ จะให้ความช่วยเหลือเยียวยา หากผู้เสียหายได้รับความเสียหายถึงแก่ชีวิต ร่างกาย จากการกระทํา ความผิดอาญาของผู้อื่น โดยที่ตนไม่มีส่วนเกี่ยวข้อง ในการกระทําความผิด มีสิทธิได้รับค่าตอบแทนผู้เสียหาย ตาม พรบ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม (ฉบับที่ 2) พ.ศ.2559 ดังนี้
1. กรณีเสียชีวิต
1.1 ค่าตอบแทนกรณีถึงแก่ความตาย 50,000 บาท
1.2 ค่าจัดการศพ 20,000 บาท
1.3 ค่าขาดอุปการะเลี้ยงดู 40,000 บาท
1.4 ค่าเสียหายอื่น 40,000 บาท
รวมเป็นเงินทั้งสิ้น 150,000 บาท (เนื่องจากเป็นกรณีอุจฉกรรจ์ สะเทือนขวัญ ประชาชนให้ความสนใจ)
2. กรณีบาดเจ็บ
2.1 ค่ารักษาพยาบาลเท่าที่จ่ายจริง แต่ไม่เกิน 40,000 บาท
2.2 ค่าฟื้นฟูสมรรถภาพฯ เท่าที่จ่ายจริง แต่ไม่เกิน 20,000 บาท
2.3 ค่าขาดประโยชน์ทํามาหาได้ ฯ ให้จ่ายในอัตราค่าจ้าง ขั้นต่ําในท้องที่จังหวัดที่ไม่อาจประกอบการได้ตามปกติ ไม่เกิน 1 ปี
2.4 ค่าตอบแทนความเสียหายอื่น ไม่เกิน 50,000 บาท
**ทั้งนี้ การช่วยเหลือขึ้นอยู่กับดุลพินิจ ของคณะอนุกรรมการฯ ประจําจังหวัดที่เกิดเหตุ พิจารณาเป็นสําคัญ
โฆษกกระทรวงยุติธรรม กล่าวอีกว่า กรณีดังกล่าวอาจมีความ ยุ่งยากในการรวบรวมพยานหลักฐานและใช้ระยะเวลาในการดําเนินการ กระทรวงยุติธรรมมีกองทุนยุติธรรมที่จะช่วยสนับสนุนค่าใช้จ่ายที่เกี่ยวข้องกับการดําเนินคดีให้แก่ผู้เสียหายและญาติผู้เสียชีวิตได้ เช่น ค่าเดินทาง ค่าที่พัก ค่าตรวจพิสูจน์ ค่าใช้จ่ายในการจัดเตรียมเอกสาร โดยสามารถ ติดต่อได้ที่ศูนย์บริการร่วมกระทรวงยุติธรรม และสํานักงานยุติธรรม จังหวัดทุกแห่ง หรือทางแอพพลิเคชั่น “ยุติธรรมใส่ใจ (Justice Care)”
นอกจากนี้ ตาม พรบ.การให้บริการด้านนิติวิทยาศาสตร์ พ.ศ.2559 มาตรา 5(4) ได้เปิดกว้างให้ญาติผู้เสียชีวิตที่ติดใจสาเหตุการตาย สามารถติดต่อขอรับการตรวจชันสูตรซ้ําได้ที่สถาบันนิติวิทยาศาสตร์ เพื่อสร้างความเชื่อมั่น โปร่งใส อํานวยความยุติธรรม และเป็นไปตาม นโยบายของกระทรวงยุติธรรมที่ได้มุ่งเน้นถึงกระบวนการที่ทําให้เกิดความยุติธรรมในสังคม ซึ่งจากสถิติการตรวจพบไซยาไนด์ตั้งแต่ ปี 2563 - ปัจจุบัน พบ จํานวน 4 คดี (ปี2563​ จํานวน 1 คดี​ ปี​ 2564​ จํานวน​ 2 คดี​ และปี​ 2565​ จํานวน​ 1 คดี)​
รัฐบาลไทย-ข่าวทำเนียบรัฐบาล-​เริ่มวันนี้(1 พ.ค.) ปรับเกณฑ์โครงการคลินิกแก้หนี้ เปิดทางผู้เป็นหนี้เสียบัตรเครดิต บัตรกดเงินสด สินเชื่อส่วนบุคคลเข้าร่วมโครงการได้ครอบคลุมมากขึ้น
วันจันทร์ที่ 1 พฤษภาคม 2566
01/05/2566
​เริ่มวันนี้(1 พ.ค.) ปรับเกณฑ์โครงการคลินิกแก้หนี้ เปิดทางผู้เป็นหนี้เสียบัตรเครดิต บัตรกดเงินสด สินเชื่อส่วนบุคคลเข้าร่วมโครงการได้ครอบคลุมมากขึ้น
​เริ่มวันนี้(1 พ.ค.) ปรับเกณฑ์โครงการคลินิกแก้หนี้ เปิดทางผู้เป็นหนี้เสียบัตรเครดิต บัตรกดเงินสด สินเชื่อส่วนบุคคลเข้าร่วมโครงการได้ครอบคลุมมากขึ้น รับการจัดแผนการชําระคืนที่เหมาะสมเพิ่มโอกาสปลดหนี้ได้เร็วขึ้น
วันที่ 1 พฤษภาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลมีนโยบายให้หน่วยงานที่เกี่ยวข้องให้ความช่วยเหลือประชาชนแก้ไขปัญหาหนี้สิน โดยเฉพาะกลุ่มที่เป็นหนี้เสียให้สามารถแก้ไขกลับไปเป็นหนี้ปกติได้เร็วขึ้น ล่าสุดธนาคารแห่งประเทศไทย (ธปท.) ได้ปรับปรุงหลักเกณฑ์โครงการคลินิกแก้หนี้ ให้สามารถช่วยเหลือผู้เป็นหนี้เสียกรณีบัตรเครดิต บัตรกดเงินสด หรือสินเชื่อส่วนบุคคลที่ไม่มีหลักประกันได้อย่างครอบคลุมมากขึ้น
ทั้งนี้ เกณฑ์ที่ปรับปรุงใหม่นี้จะเริ่มดําเนินการได้ตั้งแต่วันที่ 1 พ.ค. 66 เป็นต้นไป โดยกําหนดคุณสมบัติให้ลูกหนี้ที่มีหนี้ค้างชําระมากกว่า 120 วันขึ้นไป สามารถเข้าร่วมโครงการนี้ได้ จากเดิมที่จํากัดว่าผู้เข้าร่วมโครงการจะต้องเป็นผู้ที่มีสถานะเป็นหนี้เสียก่อนวันที่ 1 ก.พ. 66 เท่านั้น ซึ่งการปรับเกณฑ์นี้จะทําให้ผู้มีปัญหาการชําระหนี้สามารถเข้าร่วมโครงการได้โดยไม่ถูกจํากัดช่วงเวลาการเกิดหนี้เสียอีกต่อไป
น.ส.ไตรศุลี กล่าวว่า รัฐบาลขอเชิญชวนผู้ที่กําลังประสบปัญหาชําระหนี้บัตรเครดิต บัตรกดเงินสด สินเชื่อบุคคล เข้าร่วมโครงการคลินิกแก้หนี้ ซึ่งโครงการจะพิจารณาเหตุผลความจําเป็นของผู้สมัครเข้าร่วมโครงการแต่ละราย เพื่อจัดทําแผนการชําระหนี้ใหม่ที่เหมาะสมให้กับลูกหนี้เป็นรายกรณี เพื่อให้สามารถชําระหนี้ได้ต่อเนื่องจนปลดหนี้ได้ ซึ่งภายใต้แผนการชําระหนี้ใหม่อาจมีการกําหนดเงื่อนไขบางประการ เช่น มีเงื่อนไขไม่ให้ลูกหนี้ก่อหนี้ใหม่ เพื่อสร้างวินัยและความรับผิดชอบ ซึ่งจะช่วยแก้ปัญหาให้กับลูกหนี้ได้อย่างยั่งยืน
สําหรับผู้ที่สนใจสามารถ สมัครร่วมโครงการผ่านเว็บไซต์ www.คลินิกแก้หนี้.com หรือสอบถามข้อมูลโครงการเพิ่มเติมที่ LINE Official Account ของโครงการที่ @debtclinicbysam, ทางเฟซบุ๊ค คลินิกแก้หนี้ by SAM หรือสอบคอลเซ็นเตอร์ โทร. 1443 ได้ทุกวัน เวลา 9:00-19:00 น.
น.ส.ไตรศุลี กล่าวว่า โครงการคลินิกแก้หนี้ เป็นความร่วมมือระหว่าง ธปท. กับ สมาคมธนาคารไทย สมาคมธนาคารนานาชาติ ผู้ประกอบธุรกิจบัตรเครดิตและธุรกิจสินเชื่อส่วนบุคคลที่ไม่มีหลักประกัน และบริษัทบริหารสินทรัพย์สุขุมวิท จํากัด (บสส.) มีเงื่อนไขและคุณสมบัติของผู้เข้าร่วมโครงการ ได้แก่ ต้องเป็นบุคคลธรรมดาที่มีรายได้ อายุไม่เกิน 70 ปี, เป็นหนี้เสียบัตรเครดิต บัตรกดเงินสด หรือสินเชื่อส่วนบุคคลที่ไม่มีหลักประกันวงเงินไม่เกิน 2 ล้านบาท และต้องเป็นหนี้กับสถาบันที่เข้าร่วมโครงการซึ่ง ณ ปัจจุบันมีสถาบันการเงินทั้งที่เป็นธนาคาร และไม่ใช่ธนาคาร (นอนแบงก์) เช่นบริษัทบัตรเครดิต บัตรกดเงินสด เข้าร่วมโครงการมากกว่า 30 แห่ง
รัฐบาลไทย-ข่าวทำเนียบรัฐบาล-เศรษฐกิจไทย มี.ค. 66 ดีขึ้นต่อเนื่อง จากการท่องเที่ยว – เกษตร หนุนดัชนีเชื่อมั่นเศรษฐกิจ 6 เดือนข้างหน้าดีขึ้นทุกภูมิภาค
วันจันทร์ที่ 1 พฤษภาคม 2566
เศรษฐกิจไทย มี.ค. 66 ดีขึ้นต่อเนื่อง จากการท่องเที่ยว – เกษตร หนุนดัชนีเชื่อมั่นเศรษฐกิจ 6 เดือนข้างหน้าดีขึ้นทุกภูมิภาค
.....
กระทรวงการคลัง เผยภาวะเศรษฐกิจการคลังเดือน มี.ค. 66 ได้รับปัจจัยสนับสนุนจากการท่องเที่ยวและภาคการเกษตรที่ขยายตัวได้ดี อัตราเงินเฟ้อที่ลดลงต่อเนื่อง ส่งผลให้การบริโภคภาคเอกชนดีขึ้น โดยเฉพาะหมวดสินค้าคงทน อย่างปริมาณรถจักรยานยนต์จดทะเบียนใหม่ ในเดือน มี.ค. 66 เพิ่มขึ้นจากปีก่อน 20.1
.
ขณะที่ดัชนีความเชื่อมั่นของผู้บริโภค ปรับตัวเพิ่มขึ้นมาอยู่ที่ระดับ 53.8 จากระดับ 52.6 ซึ่งถือเป็นการปรับตัวเพิ่มขึ้นต่อเนื่องเป็นเดือนที่ 10 และสูงสุดในรอบ 37 เดือน สะท้อนความเชื่อมั่นของผู้บริโภคต่อภาวะเศรษฐกิจที่ปรับตัวดีขึ้น เนื่องจากการท่องเที่ยวฟื้นตัวชัดเจนมากขึ้น รวมถึงความกังวลจากอัตราเงินเฟ้อมีแนวโน้มลดลงต่อเนื่อง
.
โดยเฉพาะช่วงเดือน มี.ค. ที่ผ่านมา มีนักท่องเที่ยวชาวต่างชาติที่เดินทางเข้าประเทศไทยรวมจํานวน 2.22 ล้านคน คิดเป็นอัตราการขยายตัวจากช่วงเดียวกันปีก่อนที่ 953% ขณะที่ดัชนีเชื่อมั่นอนาคตเศรษฐกิจภูมิภาคประจําเดือนเม.ย. 66 พบว่า ดัชนีความเชื่อมั่นใน 6 เดือนข้างหน้า ปรับตัวดีขึ้นในทุกภูมิภาค
.
อ่านเพิ่มเติม คลิกhttps://www.thaigov.go.th/news/contents/details/67737
#ไทยคู่ฟ้า#สื่อสารรัฐบาลไทย
-------------------